OzLabs/hebrew-wiki-articles huggingface dataset:
דוד וולפסון (הממלכה המאוחדת)

דוד (דייוויד) וולפסון, ברון וולפסון מטרדגר (נולד ב-19 ביולי 1968) הוא פוליטיקאי יהודי-בריטי, עורך דין ולורד. הוא שימש כתת שר המשפטים הבריטי מדצמבר 2020 עד אפריל 2022, אז התפטר מתפקידו בעקבות פרשת המסיבות.

== ביוגרפיה ==
דוד נולד בליברפול ב-19 ביולי 1968,<ref name=":1"></ref> התחנך בתיכון המלך דוד , ולאחר מכן למד במשך שנה בישיבת הכותל בירושלים.<ref name=":0"></ref> הוא למד מזרחנות ומשפטים בסלווין קולג' בקיימברידג', וסיים תואר ראשון באמנויות (BA) בשנת 1991.<ref name="Gov"></ref><ref name=":0" /> הוא קיבל תואר שני באמנויות (MA Cantab) בשנת 1994.<ref name=":1" /> אביו היה עורך דין ושופט מחוזי. אמו לימדה משפטים במכללות להשתלמות.<ref name=":0" />

וולפסון למד מאוחר יותר בבית הספר למשפטים באוניברסיטת לונדון והוענקה לו מלגה. הוא למד באינר טמפל, אחד מאכסניות המשפט שהעניקו לו מלגה גדולה, באוקטובר 1992, שם הוא עדיין חבר נכון לשנת 2023.<ref></ref>

== קריירה ==
וולפסון עסק במשפט מסחרי ב-One Essex Court בטמפל בלונדון.

וולפסון התמחה ברבים מהסכסוכים הבנקאיים והמסחריים הגדולים בבריטניה בשנים האחרונות, ועיסוקו השתרע על פני מגוון רחב של משפט מסחרי, בליטיגציה ובבוררות בינלאומית. הוא גם ישב כבורר בסכסוכים בינלאומיים. וולפסון אומר שנקודת השיא בקריירה שלו הייתה לשכנע את בית המשפט לערעורים שתיק שהוכרע בבג"ץ חמש שנים קודם לכן, הוכרע בצורה שגויה.

== בפוליטיקה ==
וולפסון מונה לתת שר המשפטים הבריטי במשרד המשפטים ב-22 בדצמבר 2020. ב-30 בדצמבר 2020 הוא מונה ללורד, וכונה "הברון וולפסון מטרדגר ". הוא הוצג בפני בית הלורדים ב-7 בינואר 2021.

ב-13 באפריל 2022 וולפסון התפטר מממשלת בריטניה בעקבות פרשת המסיבות.<ref></ref><ref></ref>

== חיים אישיים ==
וולפסון הוא יהודי אורתודוקסי. ב-1995 הוא התחתן עם לואיס, שותפה לשעבר ב-Allen & Overy וכיום יועצת משפטית ושופטת. יש להם שלושה ילדים, סם, זארה ואבי. בנו משרת בצבא הגנה לישראל.<ref></ref>

==קישורים חיצוניים==
*
*אוריה בר-מאיר, [https://www.yesminister.co.il/2024/01/21/%d7%a1%d7%98%d7%90%d7%a8-%d7%90%d7%95%d7%a3-%d7%93%d7%99%d7%99%d7%95%d7%95%d7%99%d7%93/ סטאר אוף דייוויד - ריאיון עם הלורד דייוויד וולפסון], יס מיניסטר, 21 בינואר 2024

== הערות שוליים ==

קטגוריה:יהודים אנגלים
קטגוריה:לורדים לימי חייהם
קטגוריה:בריטים שנולדו ב-1968
דנילו קלפטוביץ'

דנילו קלפטוביץ (בסרבית: Данило Калафатовић; 27 באוקטובר 1875–1946) היה גנרל יוגוסלבי, שניהל את המשא ומתן על כניעת יוגוסלביה למדינות הציר במהלך מלחמת העולם השנייה.

==ביוגרפיה==
קלפטוביץ' נולד בקונרבו ב-27 באוקטובר 1875. ב-1893 הוא התגייס לצבא סרביה ולמד באקדמיה הצבאית הסרבית. ב-1900 הוא מונה למפקד פלוגה, וב-1902 מונה למפקד סוללת תותחנים. בראשית 1909 מונה לראש מטה דיוויזיית טימוק. כבר ב-8 באפריל של אותה שנה הוא נשלח לשמש כנספח צבאי בבולגריה. באפריל 1911 הוא הועבר לשמש כנספח צבאי ברומניה. הוא פיקד על גדוד במהלך מלחמות הבלקן.

בתחילת מלחמת העולם הראשונה מונה קלפטוביץ' לראש מטה דיוויזיית מורביה ה-2. ב-1916 הוא עבר לשמש כראש המודיעין הצבאי. באוגוסט 1917 הוא מונה לראש מחלקת המבצעים במטה הכללי. באפריל 1920 מונה לנספח צבאי בפריז. באפריל 1925 הוא מונה למפקד דיוויזיית דראבה. בינואר 1928 החל לשרת במטה הכללי. באפריל 1929 מונה למפקד המחוז הצבאי ה-2. ב-1930 הוא פרש מהצבא.

לאחר פרישתו, הפך קלפטוביץ' למנהל "רדיו בלגרד", ועבד בו עד 1936. במהלך פלישת מדינות הציר ליוגוסלביה באפריל 1941, הוא התגייס מחדש לצבא יוגוסלביה. ב-14 באפריל, הגנרל סימוביץ', שכיהן בו זמנית כראש הממשלה וכראש המטה הכללי, התפטר מתפקיד הרמטכ"ל והעביר אותו לידיו של קלפטוביץ'. יום למחרת, עזב סימוביץ' את הארץ ונמלט ללונדון. הוא הסמיך את קלפטוביץ' לנהל משא ומתן על הפסקת אש. קלפטוביץ' ניסה להגיע להבנות עם מדינות הציר, אולם הללו סירבו להסכים לשביתת נשק ודרשו כניעה מוחלטת ללא תנאי. לנוכח התפרקות הצבא היוגוסלבי, הימלטות הממשלה, וכיבוש מרבית עריה הגדולות של הארץ, ב-17 באפריל קלפטוביץ' מינה את שר החוץ אלכסנדר מרקוביץ' ואת הגנרל מילוקו ינקוביץ' לחתום על הסכם הכניעה שנכנס לתוקפו יום למחרת.

קלפטוביץ' נלקח בשבי לגרמניה, שם נפטר במהלך שנת 1946. ארכיונו הצבאי נמצא בטורונטו שבקנדה.<ref name="UBC ref"></ref>

==קישורים חיצוניים==

* [https://generals.dk/general/Kalafatović/Danilo/Yugoslavia.html דנילו קלפטוביץ'] באתר הגנרלים של מלחמת העולם השנייה

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:אנשי צבא סרבים במלחמת העולם הראשונה
קטגוריה:גנרלים בצבא יוגוסלביה
קטגוריה:יוגוסלבים במלחמת העולם השנייה
קטגוריה:שבויים במלחמת העולם השנייה
קטגוריה:ילידי 1875
קטגוריה:נפטרים ב-1946
פלייבוי (סגנון חיים)

סגנון חיים של פלייבוי או נער שעשועים (באנגלית: Playboy lifestyle) הוא אורח החיים של גבר עשיר עם מספיק זמן לפנאי, שבאופן מופגן חי "חיים טובים" ושמעריך את הנאות העולם, במיוחד את חברתן של נשים. המונח "פלייבוי" היה פופולרי מתחילת עד אמצע המאה ה-20 ולעיתים נעשה בו שימוש כדי לתאר "רודפי שמלות" מופקרים.

== התפתחות ==
בתחילה המונח שימש במאה השמונה עשרה עבור נערים שהופיעו בתיאטרון,<ref>Levy S., p. 117</ref> ובהמשך הוא הופיע במילון אוקספורד משנת 1888 כדי לאפיין אדם בעל כסף שמעוניין ליהנות.<ref name="dr"></ref> עד סוף המאה התשע-עשרה היא גם רמזה את הקונוטציות של "מהמר" ו"מוזיקאי".<ref>Levy S., p.117</ref> עד 1907, בקומדיה של ג'ון מילינגטון סינג "נער השעשועים (פלייבוי) של העולם המערבי, 1907 המונח כלל את הרעיון של מופקרות. לדברי מבקר הקולנוע שון לוי, המונח הגיע למשמעותו המלאה בשנים שבין שתי המלחמות העולם ובשנים המוקדמות שלאחר מלחמת העולם השנייה. טיולים בין יבשתיים לאחר המלחמה אפשרו לפלייבויים להיפגש במועדוני לילה בינלאומיים וב"מגרשי משחקים" מפורסמים כמו הריביירה או פאלם ביץ', שם נגררו אחריהם פפראצי שסיפקו לצהובונים חומר שיוכל להזין לקהל נלהב. הכיבושים המיניים שלהם היו עשירים, יפים ומפורסמים. ב-1953 תפס יו הפנר את הגל והקים את מגזין פלייבוי.<ref>Levy S., p. 118</ref>

== נערי שעשועים מפורסמים ==
פורפיריו רובירוזה , שמת בתאונת דרכים ב-1965, הוא דוגמה למי שגילם את אורח החיים של הפלייבוי. הדיפלומט טען שאין לו זמן לעבוד, היה עסוק בבילוי עם נשים, התחתן בבמהירות וברצף עם שתי הנשים העשירות בעולם, שתה והימר עם חבריו, שיחק פולו, השתתף במרוצי מכוניות והטיס מטוס משלו ממסיבה למסיבה. הוא נקשר לפלייבויים מפורסמים אחרים של אותה תקופה כמו עלי ח'אן ועוד.<ref name="dr" />

אנשים נוספים שאימצו את אורח החיים של הפלייבוי כללו את אלפונסו דה-פורטגו,<ref>[https://www.elmundo.es/loc/famosos/2017/08/26/59a03270268e3ef31d8b4714.html El Mundo: El hijo de Soledad Cabeza de Vaca, marquesa de Moratalla, denuncia su "secuestro" – 26 August 2017]</ref> בארי שין,<ref></ref> יו הפנר, דן בילזריאן חוליו איגלסיאס, חוליו איגלסיאס, ג'ורג' בסט, עימראן ח'אן, ג'יימס האנט, הווארד יוז, אברל הארימן, ארול פלין, ג'אני אניילי, סילביו ברלוסקוני, ג'ון פיצג'רלד קנדי,<ref>[http://www.artandpopularculture.com/Theodore_Zichy Zichy on the 'Art & Popular Culture' website]</ref> דייוויד פרוסט,<ref name="theguardian"></ref> וילט צ'מברלין, ג'ורג' קלוני,<ref></ref> מאוריציו זנפנטי, מריו קונדה,<ref name="elespañol"></ref> ופבריציו קורונה.<ref>[https://www.leggo.it/AMP/gossip/fabrizio_corona_playboy_inarrestabile_dopo_la_rodriguez_eccolo_la_figlia_di_ligresti-1541149.html Fabrizio Corona playboy]</ref>

== לקריאה נוספת ==
* .

== ראו גם ==
* חברת בתי הקפה
* ג'קומו קזנובה
* הדוניזם
* חוג הסילון
* ליברטניזם
== קישורים חיצוניים ==
* [https://www.nytimes.com/2001/03/18/magazine/lives-jet-set-and-match-rakes-progress.html קו הזמן של סנדרה באלנטין משנת 2001 של מגרפות ופלייבויס]

== הערות שוליים ==

קטגוריה:גברים ומיניות
בינום

באלגברה אלמנטרית, בינוֹם (בעברית: דו־איבר) הוא פולינום המורכב משני איברים או מונומים.

==הגדרה==
בינום הוא פולינום שהוא סכום של שני מונומים. בינום במשתנה יחיד נכתב בצורה
:<math>ax^m - bx^n</math>
כאשר ו־ הם מספרים, ו־ ו־ הם מספרים שלמים לא־שליליים ו־ הוא סמל שנקרא משתנה. בהקשר של פולינום לורן , בינום לורן, המכונה לעיתים קרובות בפשטות בינום, מוגדר באופן דומה, אך המעריכים ו־ עשויים להיות שליליים.

באופן כללי יותר בינום הוא מהצורה
:<math>a\, x_1^{n_1}\dotsb x_i^{n_i} - b\, x_1^{m_1}\dotsb x_i^{m_i}</math>

==דוגמאות==
:<math>3x - 2x^2</math>
:<math>xy + yx^2</math>
:<math>0.9 x^3 + \pi y^2</math>
:<math>2 x^3 + 7</math>

==פעולות בבינומים פשוטים==
*בינום מהצורה ניתן לפירוק לגורמים כמכפלה של שני בינומים:
::<math> x^2 - y^2 = (x - y)(x + y)</math>.
:זהו מקרה פרטי של הנוסחה הכללית יותר:
::<math> x^{n+1} - y^{n+1} = (x - y)\sum_{k=0}^{n} x^{k} y^{n-k}</math>.
:במספרים מרוכבים הנוסחה ניתנת להרחבה ל־
::<math> x^2 + y^2 = x^2 - (iy)^2 = (x - iy)(x + iy)</math>.
*המכפלה של שני בינומים ליניאריים ו־ היא טרינום:
::<math> (ax+b)(cx+d) = acx^2+(ad+bc)x+bd</math>.
תחילתו של משולש פסקל
*בינום בחזקה ה־־ית, המיוצג כ־ ניתן להרחבה באמצעות משפט הבינום או לחלופין באמצעות משולש פסקל. דוגמה: הריבוע של הבינום מקיים:
::<math> (x + y)^2 = x^2 + 2xy + y^2</math>.
:המספרים (1,&nbsp;2,&nbsp;1) המופיעים כמקדמים בנוסחה זו הם המקדמים הבינומיים בשורה השנייה שמתחת לקודקוד במשולש פסקל. הפיתוח של החזקה ה־־ית משתמש במספרים בשורה ה־ שמתחת לקודקוד במשולש פסקל.
*מימוש של הנוסחה דלעיל בה לידי ביטוי בנוסחה ליצירת שלשות פיתגוריות:
:עבור , יהי , , ו־; ומתקיים .
* בינומים שהם סכום של חזקות שלישיות ניתנים לפירוק לפולינומים ממעלה נמוכה יותר כדלקמן:
::<math> x^3 + y^3 = (x + y)(x^2 - xy + y^2) </math>
::<math> x^3 - y^3 = (x - y)(x^2 + xy + y^2) </math>

==ראו גם==
* השלמה לריבוע
* הבינום של ניוטון
* התפלגות בינומית

==קישורים חיצוניים==

* 

==הערות שוליים==

קטגוריה:פולינומים
קטגוריה:אלגברה בסיסית
תרקוד לנצח

"תרקוד לנצח" הוא שיר שהוקלט על ידי הזמר הישראלי עומר אדם, בהפקת הרכב הטראנס הפסיכדלי הישראלי אינפקטד מאשרום.<ref name=":0"></ref> הוא יצא לאור ב-26 באוקטובר 2023, בהוצאת חברת התקליטים פ.א.י בע"מ, כסינגל שלא מתוך אלבום. את השיר כתב והלחין שרק.<ref></ref> בתחילתו, מתחיל בצליל שקט אך בהמשך כולל קטעי טראנס.<ref name=":0" />

השיר יצא בצל ביטויי מלחמת חרבות ברזל במוזיקה והוקדש לזכר נרצחי הטבח במסיבת הטבע ליד רעים.

== רקע וכתיבה ==
השיר נכתב והולחן על ידי שרק והופק על ידי אינפקטד מאשרום וגיא דאן.<ref></ref> במעמד יציאת השיר פרסם אדם פוסט בו כתב . הוא המשיך והוסיף .<ref></ref>

אינפקטד מאשרום כתבו גם הם במעמד יציאת השיר כי: .<ref></ref>

== ביקורת ==
כאשר יצא, זכה "תרקוד לנצח" לביקורות חיוביות מטעם מבקרי המוזיקה. במאקו פורסמה כתבה בה פורסמו דבריהם של אדם ואינפקטד מאשרום אודות המצב והקלטת השיר. בישראל היום נכתב .<ref></ref>

בוואלה! נכתב . בסרוגים פורסמה כתבה אודות השיר וצוין כי . בעכשיו 14 נכתב .<ref></ref> גם ברשת 13 פורסמה כתבה כאשר יצא השיר. באייס נכתב .

בכיפה פורסמה כתבה על השיר גם כן.<ref></ref>

== וידאו קליפ ועטיפה ==
האודיו הרשמי של "תרקוד לנצח" הועלה ליוטיוב ב-26 באוקטובר 2023 וצבר מאה אלף צפיות בעשר שעות.<ref name=":0"/> עיצוב עטיפת הסינגל משלב דימויים באסתטיקה האופינות למוזיקת טראנס פסיכדלי ודמויות מלאכיות, לצד דימויים לאומיים ויהודיים. המפה המוצגת על העטיפה כוללת את שטחה הריבוני של מדינת ישראל ואת אזור רמת הגולן, יהודה ושומרון ורצועת עזה כיחידה טריטוריאלית אחת. על המפה פרוש דגל ישראל, ובתחתית העטיפה מופיעות ראשי התיבות של "תהא נשמתו צרורה בצרור החיים".

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|26 באוקטובר 2023
|הזרמת מוזיקה • הורדה דיגיטלית
|פ.א.י
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי שרק
קטגוריה:שירים על זמן
קטגוריה:שירים על כאב לב
קטגוריה:שירים על מוות
קטגוריה:שירים על ריקודים
קטגוריה:הטבח בפסטיבל נובה בתרבות
קטגוריה:שירי מלחמת חרבות ברזל
סאן פלגרינו

סאן פלגרינו (באיטלקית: S.Pellegrino, נהגה: ) הוא מותג מים מינרליים איטלקי המשווק ברחבי העולם.

המותג והחברה המייצרת "סאנפלגרינו S.p.A" שייכים מ-1997 לחברת נסטלה השווייצרית. מפעל הייצור המרכזי ממוקם בסן פלגרינו טרמה בנפת ברגמו שבמחוז לומברדיה באיטליה.

מוצרי המותג, בעיקר מים מינרליים ומים מינרליים מוגזים, אך גם קוקטיילים מוכנים, מיוצאים לרוב המדינות באירופה, אמריקה, אוקיאניה, המזרח התיכון, והמזרח הרחוק: יפן, טייוואן, סינגפור והונג קונג.

המשווקת הרשמית של סאן פלגרינו בישראל היא חברת טמפו משקאות, המשווקת גם את מותג המים סאן בנדטו.

==קישורים חיצוניים==

* 

קטגוריה:מותגי משקאות
קטגוריה:נסטלה
קטגוריה:יצרני משקאות
קטגוריה:חברות מזון איטלקיות
קטגוריה:טמפו תעשיות בירה
זייל סינג

ג'יאני זייל סינג (בפנג'אבי ਜ਼ੈਲ ਸਿੰਘ ; 5 במאי 1916 – 25 בדצמבר 1994 היה פוליטיקאי הודי שכיהן כנשיא הודו השביעי, מ-1982 עד 1987, ונשיא הודו הסיקי הראשון.

== ביוגרפיה ==
סינג נולד כג'רנייל סינג בסנדהוואן בהודו הבריטית (היום בפנג'אב) ב-5 במאי 1916. משפחתו הסיקית השתייכה לקאסטה שזוהתה עם נגרות.

ב-1931 הצטרף סינג למפלגה הסיקית שרימונה אקאלי דאל שהצטרפה בהמשך ל במאבק לעצמאות הודו. בתקופה זו קיבל את התואר הדתי הסיקי ג'יאני. ב-1938 הקים את פראג'ה מנדל, ארגון פוליטי שפעל כבעל ברית של הקונגרס, דבר שהביא למעצרו. במהל מעצרו אימץ את השם זייל סינג.

== קריירה פוליטית ==
לאחר עצמאות הודו, היה זייל שר בממשלות פנג'אב בין 1949 ו-1951, אך איבד את מושבו בבחירות לאספה המחוקקת של פנג'אב ב-1952. ב-1956 נבחר זייל כחבר ברג'יה סבהה, בו כיהן עד לבחירות בפנג'אב במרץ 1962. זייל נבחר לאספה המחוקקת של פנג'אב וכיהן כשר לתקופה קצרה, אך התפטר במחאה לאחר מלחמת הודו–סין ולא התמודד בבחירות ב-1966. הוא שב לפוליטיקה ב-1970, כשנבחר בשנית לאספה המחוקקת של פנג'אב בבחירות ביניים, ועקב ניצחון מפלגתו בבחירות ב-1972 היה לראש השרים של פנג'אב עד 1977.

לאחר תבוסתה של אינדירה גנדי בבחירות ב-1977, חיזרה מפלגת הקונגרס אחר מנהיגים סיקים שיביאו לה תמיכה, ותמכה בסינג בבחירות ללוק סבהה ב-1980, ולאחריהם מינתה אותו לשר הפנים בממשלתה. במהלך תפקידו הוטלה עליו האחריות לדכא את המרד הסיקי לעצמאות.

== נשיא הודו ==
ב 1982 נבחר סינג לנשיא הודו. במהלך כהונתו הוא התעמת עם ראש ממשלת הודו רג'יב גנדי, ואף שקל להדיח אותו בעקבות שחיותות לאחר התפרסמות .

לקראת תום כהונתו ביקשו מפלגות האופוזיציה לתמוך בו כמועמדם לנשיאות במטרה להכשיל את מועמדו של רג'יב גנדי, אך התנגדות המפלגה הקומוניסטית של הודו לתמיכה במועמדותו הביאה אותו לוותר על ההתמודדות.

== לאחר הנשיאות ==
ב-29 בנובמבר 1994 נפצע סינג באורח קשה בתאונת דרכים, בה התנגשה משאית ברכבו. הוא מת לאחר כחודש, ב-25 בדצמבר 1994.

== חיים אישים ==
סינג היה נשוי לפראדאן קאהור ונולדו לו ארבעה ילדים.

== קישורים חיצוניים ==

* 
* 
* 

== הערות שוליים ==

קטגוריה:נשיאי הודו
קטגוריה:ראשי ממשלות המדינות והטריטוריות של הודו
קטגוריה:פנג'אב
קטגוריה:הרוגי תאונות דרכים
קטגוריה:חברי הלוק סבהה
קטגוריה:חברי הרג'יה סבהה
קטגוריה:אישים סיקים
קטגוריה:ילידי 1916
קטגוריה:נפטרים ב-1994
קטגוריה:שרי הפנים של הודו
קטגוריה:ראשי שרים מטעם הקונגרס הלאומי ההודי
בית הספר הלאומי הגבוה לאמנויות ולטכניקות הבמה

בית הספר הלאומי הגבוה לאמנויות ולטכניקות הבמה (בצרפתית:École nationale supérieure des arts et techniques du théâtre, בקיצור:ENSATT, נודע בעבר כ"קונסרבטואר ברחוב בלאנש"
(Le Conservatoire de la Rue Blanche) או המרכז לאמנות הדרמה (Centre d'art dramatique) הוא אחד מתריסר בתי הספר הלאומיים לתיאטרון בצרפת. הוקם ב-1941 בפריז והחל מ-1997 פועל בעיר ליון.
מלמדים בו מקצועות במה כמו שחקן תיאטרון, מנהל תיאטרון, מנהל טכני, מעצב תלבושות, גזרן תלבושות, מנהל במה, דרמטורג, במאי, תאורן, מעצב סואנד, ומעצב תפאורה
בנוסף מלמדים בו גם מקצועות תאורטיים כלליים - אמנויות ומדעי רוח. במוסד מקבל בלשב ראשון 150 תלמידים ובשלב השני 120.
אחרי 2014 הדיפלומות של בית הספר תואמות את רפורמות התארים - תואר ראשון, שני ושלישי.

==היסטוריה==
בית הספר הוקם בימי הכיבוש הנאצי בצרפת ב-15 באפריל 1941.בהתחלה הוא נקרא המרכז ללימוד מקצועי הבמה Centre de formation professionnelle
du spectacle ופעל ברחוב אז'ן פלאשא (Flachat) ברובע השבעה עשר של פריז. ב-20 בנובמבר 1941 בחסות משטר וישי הוא שינה את שמו למרכז הנוער לבמה
Centre de jeunesse du spectacle. הוא נועד להיו מעין מכינה קדם אקדמית חינמית של הקונסרבטואר הלאומי הגבוה לאמנות הדרמה שנקרא באותה תקופה קונסרבטואר למוזיקה ולדיקלום ונפתח למקצועות מרובים, כולל עיצוב תפאורה, מחזאות, בימוי ולעוד מקצועות שימושיים ותאורטיים.
מייסדו היה רֶמון רוניוני, גמלאי של הקומדי פרנסז, ראש להקת תיאטרון, שחקן וממיסד ב-1924 של "בית הספר לילדי הבמה" l'École des enfants du spectacle שפעל ברחוב קרדינל למואן ברובע החמישי
בשל מחסור בשטח בית הספר עבר לרחוב בלאנש 21 ברובע התשיעי לבניין (בעבר "אוטל דה שודאן"Hôtel de Choudens) שתוכנן בסביבות 1900 על ידי האדריכל שארל ז'ירו (שתכנן גם את הפטי פאלה) לפי הזמנת המו"ל פול דה שודאן.
אחרי השחרור בספטמבר 1944 תחת חסות משרד הנוער והספורט, עבר מרכז לניהולו של השחקן ז'אן מייר

ביוני 1969 הפך המוסד לתיכון טכני תחת השם "בית הספר הלאומי הגבוה לאמנויות ולטכניקות הבמה" ENSATT.
בשנים 1991-1970 פייר רודי,(בן זוגה של איבט רודי), מורה לאנגלית ומחזאי, פעל כמנהל בית הספר כשז'אן מייר נשאר מנהל אמנותי. אחרי 1991 עמד בראש בית הספר פטריק בורז'ואה.
בעקבות שביתות ומרידות של התלמידים, במרץ 1993 הועבר המוסד למסגרת משרד החינוך הגבוה.
על אף התנגדות הסגל בספטמבר 1997 הועבר בית הספר לבניין חדש בעיר ליון ברחוב סר-בובייה
( Soeur-Bouvier }
בשנים 2018-2009 כיהן כמנהל טיירי פריינטה והחל מאוגוסט 2018 - לוראן גוטמן.

==תלמידים==
*מישל אומון
*גי בדוס
*ברנאר בלייה
*ז'ולייט גרקו
*אנני ז'ירארדו
*אירן ז'קוב
*סמואל לה ביאן
*ססיל דה פראנס
*איזבל הופר
*ז'אק ובר
*ז'ורז' וילסון
*מרסל מולוג'י
*קריסטין סקוט-תומאס
*איזבל קארה
*קלוטילד קורו
*ולרי קרסנטי
*ז'אן רושפור
*עמנואל ריבה
*מוריס רונה
*מישל סרו

==בית הספר במדיה אמנותית אחרת==
===קולונוע===
*1961 - rue Blanche à Paris 21 סרט תיעודי קצר בבימוי קוינטו אלביקוקו וקלוד-איוון לדוק
*2016 - הסרט התיעודי Blanche rhapsodie (בלאנש רפסודי) בבימוי קלר רופלי

==קישורים חיצוניים==

*[https://archivesetmanuscrits.bnf.fr/ark:/12148/cc99957k ארכיון וכתבי יד על בית הספר באתר הספרייה הלאומית של צרפת] 

קטגוריה:חינוך
קטגוריה:צרפת: אוניברסיטאות ומכללות
מסעדת האחים

מסעדת האחים, שבת בעת [[מלחמת חרבות ברזל, 28 באוקטובר 2023]]
האחים היא מסעדת בשרים שפועלת ברחוב אבן גבירול 26 בתל אביב, בהיכל הגדול של בית ציוני אמריקה, בבעלות יותם ואסף דוקטור.

== היסטוריה ==
המסעדה הוקמה על ידי האחים יותם ואסף דוקטור בשנת 2011 ברחוב אבן גבירול 12. ב-2021 עברה המסעדה למשכנה החדש בהיכל הגדול של בית ציוני אמריקה, בראשות השף ציון ברנס. המסעדה מוגדרת כשיפודייה מודרנית או מסעדת גריל ישראלית. במרכז המסעדה תנור גדול שעובד על פחמים. המסעדה רחבת הידיים כוללת גם את מכולת האחים, קונדיטוריה וחצר עם גינה רחבה של כ-350 מ"ר בה אפשר להתחיל את היום עם תפריט ארוחות בוקר קליל בשירות עצמי.

===המחאה נגד הרפורמה המשפטית===
ב-23 ביולי 2023 הקימו מאהל אוכל בגן סאקר, ירושלים לטובת הרבבות שעלו לירושלים כדי למחות על קידום חוק ביטול עילת הסבירות לקריאה שנייה ושלישית, וכתמיכה במאהל המחאה שהתמקם בגן. כחלק מהמאבק המסעדה בתל אביב נסגרה. מה-8 ועד ה-10 באוגוסט נערך במסעדה אירוע "לובשים מחאה", יריד חולצות מחאה בתגובה למציאות הפוליטית בישראל בהשתתפות מעצבים ואמנים ותיקים וצעירים. הרווחים ניתרמו לחוש"ן - חינוך ושינוי.

==="אחים לאוכל"===
ב-8 באוקטובר 2023 למחרת מתקפת הפתע על ישראל החליטו בעלי המסעדה, בשיתוף אחים לנשק להתגייס לטובת החזית ולבשל ארוחות חמות. ביום ראשון וידאו בעלי המסעדה כי בכל משלוח שהוצא לבסיסי צה"ל יהיו 20%–30% מנות כשרות עם תעודה, בנוסף לאוכל מהמסעדה. בשעות הערב ב-9 באוקטובר הגיעה משאית עם 2,000 מנות לבסיס נבטים, ולא הורשתה להיכנס בגלל שהמנות לא היו כולן כשרות. האוכל כולו נזרק. הבעלים החליטו להפוך את המסעדה לכשרה, להביא ספקים כשרים ולקבל תעודת כשרות. למחרת היום הרבנות העניקה להם תעודת כשרות זמנית. במשך כשלושה שבועות סופקו דרך מרכז ההזמנות מעל ל-200 אלף מנות. המיזם פעל בזכות אלפי מתנדבים, כ-100 מסעדות, אלפי ספקים וחקלאים, שבישלו, במטבחים שלהם עם הצוותים שלהם, ארזו ושינעו אוכל למאות אלפי חיילים ואזרחים. המיזם פעל באמצעות וויקס. קום ו-monday.com שאף הם סייעו בהתנדבות.

== הוקרה ==
ינואר 2024 - "אות גיבורי העוטף" מטעם המועצה הציונית בישראל (מבית ההסתדרות הציונית העולמית), על תרומתם למען החברה והחיילים במלחמת חרבות ברזל<ref></ref>.

== קישורים חיצוניים ==

* 
* [https://lizlol.co.il/haachim-breakfast-9210 ארוחת הבוקר של "האחים" מציעה מפלט מפנק מהמולת העיר], באתר לזלול, 6 בפסטמבר 2022
* שרון בן-דוד, [https://timeout.co.il/חמל-האחים// מתל אביב באהבה: ביקרנו במרכז הלוגיסטי של מסעדת האחים], באתר Time Out תל אביב, 9 באוקטובר 2023
* 
* 
* 

== הערות שוליים ==

קטגוריה:תל אביב-יפו: בתי קפה ומסעדות
אלמה כהן

אלמה כהן היא כלכלנית ישראלית, פרופסור חבר בבית הספר לכלכלה באוניברסיטת תל אביב וחברת סגל בבית הספר למשפטים באוניברסיטת הרווארד.

==ביוגרפיה==
אלמה כהן סיימה תואר ראשון במתמטיקה (1988) ותואר שני בניהול (1996). שניהם באוניברסיטת תל אביב. היא המשיכה את לימודיה באוניברסיטת הרווארד, שם היא השלימה בשנת 2001 תואר שני נוסף, הפעם בכלכלה, ובשנת 2002 סיימת את הדוקטורט.

בשנת 2005 החקבלה כחברת סגל בדרגת מרצה בכירה בבית הספר לכלכלה באונבירסיטת תל אביב ובשנת 2011 הועלתה לדרגת פרופסור חבר. בספטמבר 2021 מונתה לעמוד בראש בית הספר. בנוסף לכך, היא הצטרפה בשנת 2009 לסגל בית הספר למשפטים באוניברסיטת הרווארד והיא חולקת את זמנה בין שני המוסדות.
כמו כן היא ומכהנת גם כעמיתת מחקר במכון הלאומי למחקר כלכלי בארצות הברית, במרכז האירופאי למדיניות כלכלית, והמכון האירופאי למשטר תאגידי.

פרופסור כהן היא חוקרת מובילה בעלת מוניטין בינלאומי בכלכלה אמפירית ופרסמה מחקרים רבים בתחומים של רגולציה, משטר תאגידי, ביטוח וסיכון, וניתוח כלכלי של המשפט. עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.

פרופסור כהן נשואה לפרופסור אריה (לוסיאן) בבצ'וק שגם הוא חבר סגל בבית הספר למשפטים באוניברסיטת הרווארד ובפקולטה למשפטים באוניברסיטת תל אביב.

== קישורים חיצוניים ==
* [https://www.tau.ac.il/profile/almac אלמה כהן], באתר בית הספר לכלכלה באוניברסיטת תל אביב. 
* [http://www.law.harvard.edu/programs/corp_gov/cohen.shtml אלמה כהן], באתר בית הספר למשפטים באוניברסיטת הרווארד.

קטגוריה:כלכלניות ישראליות
קטגוריה:כלכלנים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת תל אביב: כלכלה
קטגוריה:סגל בית הספר למשפטים באוניברסיטת הרווארד
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ראייב

ראייב (בערבית: رَايِب; בצרפתית: Rayeb) הוא מוצר חלבי הנוצר באמצעות החמצת החלב ונפוץ במדינות המגרב, צפון אפריקה והמזרח התיכון<ref></ref><ref></ref>.

טעמו של המוצר קרוב מאוד לזה של יוגורט טבעי ללא סוכר והוא נצרך בעיקר במהלך החגים של חודש הרמדאן.

למוצר גרסאות שונות המשתנות בהתאם להעדפות אזוריות ושיטות ייצור ונהוג להכין אותו בעיקר מחלב פרה או תאו<ref></ref>.

ראייב הוא מוצר רב תכליתי וניתן להשתמש בו כמנה ראשונה, כתוספת למרק, כתבלין, משקה קר ולעיתים ממותק בסוכר או בטעם עשבי תיבול כמו נענע<ref></ref>.

== ראו גם ==
* יוגורט
* לבן
* איירן

== קישורים חיצוניים ==

* [https://www.moroccoworldnews.com/2020/05/301750/how-to-make-moroccan-yogurt-like-rayeb-from-scratch מתכון להכנת ראייב], באתר moroccoworldnews 

== הערות שוליים ==

*
קטגוריה:מוצרי חלב
קטגוריה:משקאות
קטגוריה:המטבח המרוקאי
יון-פטריק שטראוס

יון-פטריק שטראוס (בגרמנית: John-Patrick Strauß; נולד ב-28 בינואר 1996 בווצלר שבגרמניה) הוא כדורגלן פיליפיני-גרמני המשחק בעמדת המגן הימני בקבוצת הנזה רוסטוק מהבונדסליגה השנייה ובנבחרת הפיליפינים.

== קריירת מועדונים ==
וצלר גדל במחלקות הנוער של FC קליברג, TSG ויסק ור.ב. לייפציג. בשנת 2015 החל לשחק בקבוצת המילואים של ר.ב. לייפציג.

ב-25 במאי 2017 חתם שטראוס על חוזה לשלוש שנים בארצגבירגה אווה מהבונדסליגה השנייה. הוא ערך 103 הופעות ליגה במדי המועדון, בהן הבקיע שלושה שערים.

ב-19 במאי 2022 חתם על חוזה לשנתיים בהנזה רוסטוק מהבונדסליגה השנייה.

== קריירה בינלאומית ==
שטראוס נולד בגרמניה לאב גרמני ולאם פיליפינית, ויכול היה לייצג את נבחרות גרמניה והפיליפינים.

ב-13 באוקטובר 2018 ערך את הופעת הבכורה שלו בנבחרת הפיליפינים, בתיקו 1-1 נגד נבחרת עומאן במשחק ידידות.

הוא נכלל בסגל הנבחרת לטורניר גביע אסיה 2019, וערך שתי הופעות בטורניר.

ב-10 בספטמבר 2019 הבקיע את שער הבכורה שלו בנבחרת, בניצחון 4-1 על נבחרת גואם במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים פיליפינים
קטגוריה:מגני כדורגל פיליפינים
קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני ארצגבירגה אווה
קטגוריה:כדורגלני הנזה רוסטוק
קטגוריה:כדורגלני נבחרת הפיליפינים
קטגוריה:כדורגלני גביע אסיה 2019
קטגוריה:פיליפינים שנולדו ב-1996
קטגוריה:גרמנים שנולדו ב-1996
שבעה באוקטובר (שיר של איזי)

"שִׁבְעָה באוקטובר" הוא סינגל של הראפר הישראלי איזי. השיר יצא לאור ב-11 באוקטובר 2023. השיר נכתב ויצא בצל ביטויי מלחמת חרבות ברזל במוזיקה.

== רקע וכתיבה ==
השיר נכתב והולחן על ידי איזי והופק על ידי יוסי "ג'וזף" כהן.

על כתיבת השיר סיפר איזי:

השיר מספר על מה שקרה בישראל במהלך הימים הראשונים של המלחמה, ועל הדברים שהעם שלנו עבר, ועל כך שנעבור גם את זה. הוא אומר בשיר שאסור להרים ידיים, אלא להילחם בכל הכוח.

== וידאו קליפ ועטיפה ==
העיצוב הגרפי של הקליפ והעטיפה עוצבו על ידי avoxvision, חברת עיצוב גרפי, שכבר עיצבה לאיזי בעבר כמה קליפים.

על העטיפה ניתן לראות מגן דוד, ששתי צלעות של אחד מהמשולשים שלו הן בצבע אדום, בכדי לדמות את הדם של האזרחים ואנשי כוחות הביטחון. הצלעות האדומות מרכיבות את המספר 7, המציין את יום ה-7 באוקטובר.

== מיקומי שיא ==

== קישורים חיצוניים ==

* 
* 

קטגוריה:שירי 2023
קטגוריה:סינגלים מ-2023
קטגוריה:שירי איזי
קטגוריה:שירים בעברית
קטגוריה:שירים שנכתבו על ידי איזי
קטגוריה:שירי מלחמת חרבות ברזל
ארקימידס אורדונייס

ארקימידס רפאל "קימי" זקאריאס אורדונייס (בספרדית ובאנגלית: Arquímides Rafael "Quimi" Zacarías Ordóñez; נולד ב-5 באוגוסט 2003 בסינסינטי שבאוהיו, ארצות הברית) הוא כדורגלן גואטמלי-אמריקאי המשחק בעמדת החלוץ בקבוצת סינסינטי מה-MLS ובנבחרת גואטמלה.

== קריירת מועדונים ==
אורדונייס גדל במחלקות הנוער של קולומבוס קרו וסינסינטי. בשנת 2021 החל לשחק בקבוצה הבוגרת של סינסינטי במסגרת ה-MLS.

== קריירה בינלאומית ==
ב-24 בספטמבר 2022 ערך אורדונייס את הופעת הבכורה שלו בנבחרת גואטמלה, בהפסד 4-1 לנבחרת קולומביה במשחק ידידות.

== קישורים חיצוניים ==

קטגוריה:כדורגלנים גואטמלים
קטגוריה:חלוצי כדורגל גואטמלים
קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלני סינסינטי
קטגוריה:כדורגלני נבחרת גואטמלה
קטגוריה:אמריקאים שנולדו ב-2003
סלטון ביאיי

סלטון אנסומנה ביאיי (בפורטוגזית: Celton Ansumane Biai; נולד ב-13 באוגוסט 2000 בליסבון שבפורטוגל) הוא כדורגלן פורטוגזי שמוצאו בגינאה ביסאו המשחק בעמדת השוער בקבוצת ויטוריה דה גימארייש מליגת העל הפורטוגלית ובנבחרת גינאה ביסאו.

== קריירת מועדונים ==
ביאיי גדל במחלקת הנוער של בנפיקה ליסבון. ב-30 בינואר 2020 חתם בוויטוריה דה גימארייש מליגת העל הפורטוגלית, והחל לשחק בקבוצת המילואים של המועדון. ב-18 במרץ 2023 ערך את הופעת הבכורה שלו בליגת העל הפורטוגלית, בהפסד 5-1 לבנפיקה ליסבון במסגרת המחזור ה-25 לעונת 2022/2023.

== קריירה בינלאומית ==
ביאיי נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023, וערך ארבע הופעות בטורניר.

ב-13 באוקטובר 2023 ערך ביאיי את הופעת הבכורה שלו בנבחרת גינאה ביסאו, בהפסד 1-0 לנבחרת גינאה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלנים מגינאה ביסאו
קטגוריה:גינאה ביסאו: שוערי כדורגל
קטגוריה:כדורגלני ויטוריה דה גימארייש
קטגוריה:כדורגלני נבחרת גינאה ביסאו
קטגוריה:פורטוגזים שנולדו ב-2000
קתדרלת מונפלייה

קתדרלת פטרוס הקדוש במונפלייה (בצרפתית:Cathédrale Saint-Pierre de Montpellier) היא הקתדרלה הרומית-קתולית של העיר מונפלייה במחוז ארו בצרפת.
היא נמצאת ב"אקוסון" או ה"מגן", לבה של העיר העתיקה, והיא המונומנט הגותי החשוב ביותר של העיר, הכנסייה הגדולה ביותר בחבל לנגדוק-רוסיון ומהווה דגם מובהק של "קתדרלה מבוצרת".

==היסטוריה==
===התחלתה===
הכנסייה הוקמה ב-1364 על ידי האפיפיור אורבנוס החמישי כקפלה של מנזר בנדיקטוס הקדוש סן ז'רמן וקפלת הפקולטה לרפואה בעיר.
כשמושב הבישופות הועבר ממגלון למונפלייה ב-1536 הכנסייה הוכרזה כקתדרלה

===אחרי 1536===
קתדרלת פטרוס הקדוש של מונפלייה
בארבע זוויות הספינה מתרוממים ארבעה מגדלים, מתוכם אחד מהם הופל בעת התקוממות איקונוקלסטיות פרוטסטנטית ב-1587.
הבניין מצויד בביצורים ההופכים אותו למבצר. בשלהי המאה השש עשרה כונה גם "המבצר פטרוס הקדוש".
אחת החזיתות מצוידת ממשיקולים מתחת לחריצים, שמאחוריהם בעובי החומה עובר שמן דה רונד. בפני הכניסה יש אכסדרה מסיבית, המורכבת משני עמודים צילינדריים ומקמרון המחבר את העמודים אל חזית הכנסייה.
אלו היסודות היחידים האופייניים לאדריכלות מימי הביניים ששרדו עד היום. הכנסייה מורכבת מספינה יחידה, מחמשה מפרצים הגובלים את ארבע עשרה הקפלות הצדדיות. הקפלות מוקדשות לקדוש גרמנוס מאוקסר, לכנסיית נוטרדאם של השולחנות בעיר, לקדוש ויקטור השלישי, לצציליה הקדושה מרומא, לאורסולה הקדושה ולאחת עשר אלף הבתולות, לקדוש מרטין מטור, לקתרינה מאלכסנדריה, להצלב הקדוש, לפטרוס הקדוש, ולמרים המגדלית, לבלזיוס הקדוש, לקדוש לזרוס ולמלאך-העל מיכאל הקדוש.
הכנסייה הייתה עתירת קישוטים. המזבח הראשי הוקף בתמונות מכסף מוזהב. בקומת קרקע נמצאה גם סכריסטיה הקטנה (החדר הקדוש הקטן). בתוכה שמרו תחת כמה מנעולים שרידים קדושים כמו למשל, יד מכסף של הקדושים בנדיקטוס, גרמנוס ובלזיוס, כמו כן ארגזים עם ספרים וכביסה. הסכריסטיה הגדולה נשמרו אוצרות:כלים להחזקת השרידים, אגרטלי פולחן, וקישוטים יקרי ערך.

===מלחמות הדת===
בימי מלחמות הדת הותקפה הקתדרלה על ידי הפרוטסטנטים. ב-20 באוקטובר 1561 אחרי מצור בן לילה, דרך פרצה בחומה חדרו המונים לכנסייה שבה הסתתרו כמה כמרים קתוליים בכירים עם קומץ חיילים. לפי הכרוניקנים השונים נטבחו בין שמונה לחמישים אנשים, או אפילו מאתיים.

==קישורים חיצוניים==
* 

[https://fr.readkong.com/page/la-cathedrale-de-montpellier-5059633 קתדרלת מונפלייה - מצגת היסטורית, אמנותית וספרותית - המנהלה האזורית לתרבות DRAC של חבל לנגדוק-רוסיון והקוסטודיה האזורית של המונומנטים ההיסטוריים, 2013]
*Hélène Palouzié et Alain Daguerre de Hureaux (dir.), La cathédrale de Montpellier : Présentation historique, artistique et littéraire, monuments et objets, Montpellier, Direction régionale des Affaires culturelles (DRAC) du Languedoc-Roussillon et Conservation régionale des Monuments historiques (CRMH), 2013, p. 4, 13

==לקריאה נוספת==
*Louise Guiraud, Les Fondations du pape Urbain V à Montpellier : le monastère Saint-Benoît et ses diverses transformations depuis sa constitution en cathédrale en 1536, J. Martel Aîné, 1891, p.268
(לואיז גירו - הבניינים מיסודו של האפיפיור אורבנוטס החמישי במונפלייה:המנזר בנדיקטוס הקדוש וגלגוליו השונים עד להכרזתו לקתדרלה ב-1536)

==הערות שוליים==

קטגוריה:קתדרלות בסגנון גותי
קטגוריה:צרפת: קתדרלות
קטגוריה:מונפלייה: מבנים
קווין פורד

קווין פורד (באנגלית: Kevin Anthony Ford; נולד ב-7 ביולי 1960, פורטלנד אינדיאנה) הוא היה אסטרונאוט בתוכנית מעבורות החלל של נאס"א. הוא היה מפקד משלחת מס' 34 לתחנת החלל הבין-לאומית. 

==ביוגרפיה==
קווין פורד נולד בפורטלנד, אינדיאנה. לאחר לימודי בית ספר הוא התחיל ללמוד באוניברסיטת נוטרדאם ובשנת 1982 קיבל ממנה תואר ראשון בהנדסת אווירונאוטיקה. בהמשך הוא קיבל תואר שני ביחסים בינלאומיים מאוניברסיטת טרוי בשנת 1989, תואר שני בהנדסת אווירונאוטיקה מאוניברסיטת פלורידה בשנת 1994 ותואר שלישי במדעי החלל ממכון לטכנולוגיה של חיל האוויר בשנת 1997.

בשנת 1982 פורד התגייס לחיל האוויר של ארצות הברית ובשנת 1984 סיים קורס טיס. הוא היה טייס "מקדונל דאגלס F-15 איגל" ובין היתר שירת בגרמניה ואיסלנד. בשנת 1990 הוא סיים קורס לטייסי ניסוי בבסיס חיל האוויר אדוארדס.

ניסיון טיס של פורד מסתכם בכ-6,100 שעות.

==שירות בתחום החלל==
בשנת 2000 פורד נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

באוגוסט 2009 פורד טס לחלל כטייס משימה ב-STS-128 במעבורת החלל דיסקברי (פרדריק סטרקו היה מפקד צוות). משימה זו נועדה לחדש את האספקה בתחנת החלל הביו-לאומית בעזרת המודול הלוגיסטיקה הרב תכליתי "לאונרדו", להביא מקפיא נוסף לניסויים מדעיים, מסילת כושר חדשה, ומערכת לבקרת בריאות של צוות התחנה. הצוות החליף מכל אמוניה ריק על התחנה ושם במקומו מכל מלא. 

באוקטובר 2012 פורד היה מומחה משימה של טיסה סויוז TMA-06M (אולג נוביצקי היה מפקד טיסה). הצוות הצטרף למשלחת מס' 33 לתחנת החלל הבין-לאומית בפיקוד של סוניטה ויליאמס. כאשר המשלחת עזבה את תחנת החלל, פורד היה מפקד משלחת מס' 34 לתחנת החלל הבין-לאומית. הוא חזר לכדור הארץ במרץ 2013.

פורד פרש מנאס"א בשנת 2016.

==לאחר שירות בנאס"א==
בשנים 2016/17 פורד היה מלמד במכון למדע וטכנולוגיה בטרונדהיים, נורווגיה.

בשנת 2018 הוא חזר לארצות הברית והיה טייס ב-United airlines. הוא פרש בשנת 2022 ומאז מועסק כיועץ לנאס"א.

==קישורים חיצוניים==

* [http://www.spacefacts.de/bios/astronauts/english/ford_kevin.htm ביוגרפיה]
* [https://www.nasa.gov/wp-content/uploads/2016/01/ford_kevin.pdf ביוגרפיה באתר נסא"א]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:אנשי צוות תחנת החלל הבין-לאומית
קטגוריה:אמריקאים מעוטרי אות לגיון ההצטיינות
קטגוריה:בוגרי אוניברסיטת נוטרדאם
קטגוריה:בוגרי אוניברסיטת טרוי
קטגוריה:בוגרי אוניברסיטת פלורידה
קטגוריה:אמריקאים שנולדו ב-1960
קרן גולדמן זקס

קרן גולדמן זקס (באנגלית: Goldman Sachs Foundation) היא קרן ללא מטרות רווח הרשומה בניו יורק ומהווה חברת בת של חברת השירותים הפיננסיים גולדמן זקס. מטרת הקרן היא קידום רווחת האנושות בעולם, בעיקר בתחומי הבריאות והחינוך. בשנים האחרונות מיזמי הפילנתרופיה העיקריים שלה הם פרויקט "10,000 נשים" ופרויקט "10,000 עסקים קטנים".<ref></ref><ref></ref>

הקרן היא אחת הקרנות התאגידיות הגדולות בעולם עם נכסים בשווי מאות מיליוני דולרים.

== היסטוריה ==
הקרן נוסדה ב-1999, אותה השנה בה חברת גולדמן זקס הפכה לחברה ציבורית, עם בסיס נכסים ראשוני של 200 מיליון דולר.

הקרן הפכה לפעילה במיוחד לאחר המשבר הכלכלי העולמי ב-2008. בין השנים 2008 ו-2013 היא תרמה כ-1.6 מיליארד דולר.

הנשיאה הראשונה שלה, עד ינואר 2010, הייתה סטפני בל-רוז, שהגיעה מקרן אנדרו ו. מלון. ב-2010 היא הוחלפה על ידי דינה פאוול,<ref></ref> שנשארה בתפקיד עד ינואר 2017, ולאחר מכן הפכה לסגנית יועץ הביטחון הלאומי של ארצות הברית. מאז נושא בתפקיד יושב הראש ג'ון רוג'רס, יחד איתו מכהנת כנשיאת הקרן אסאהי פומפיי.

== יוזמות הקרן ==
חלק מיוזמות הקרן כוללות תמיכה ופיתוח יזמים ברחבי העולם, ביניהם מיזמי "10,000 נשים"<ref></ref> ו-"10,000 עסקים קטנים".<ref></ref>
* 10,000 נשים מספקת השכלה עסקית, גישה להון ומנטורינג לנשים יזמיות במדינות מתפתחות. תחת פאוול, גולדמן זקס שיתפה פעולה עם המימון הבינלאומי וחברת השקעות פרטיות מעבר לים כדי לגייס 600 מיליון דולר, על מנת לספק גישה להון עבור יותר מ-100,000 נשים ברחבי העולם.
* 10,000 עסקים קטנים, בשיתוף עם לויד בלנקפיין, וורן באפט, מייקל בלומברג ומייקל פורטר מהרווארד ביזנס סקול, תומכים בצמיחה והתרחבות של עסקים קטנים בארצות הברית ובבריטניה.

ב-2001 הקימה הקרן את קבוצת ההשקעות העירוניות. קבוצה זו משקיעה בפרויקטים המקדמים פיתוח והתחדשות כלכלית בקהילות עירוניות מוחלשות.<ref></ref>

בספטמבר 2006, הפרלמנט של בנגלדש אשרר את הצ'רטר של האוניברסיטה האסיאתית לנשים. הצ'רטר העניק לאוניברסיטה אוטונומיה מוסדית, חופש אקדמי, ושילב אותה בעיקרון אי-האפליה. ב-2005 ו-2006, קרן גולדמן זקס וקרן ביל ומלינדה גייטס סיפקו מימון התחלתי שאיפשר לאוניברסיטה להתפתח ולגדול.

ב-2006, התקיימה פסגת הרווארד למנהיגים צעירים בסין, בתמיכת קרן גולדמן זקס וחברת התעופה אמריקן איירליינס. בפסגה גייסה הקרן 37 סטודנטים מהרווארד ליצור וללמד תוכנית לימודים בבתי ספר בשנחאי. התוכנית זכתה לסיקור תקשורתי נרחב ברחבי סין.

גולדמן זקס זכתה לסיקור תקשורתי חיובי על ניהול עסקים ויישום מדיניות פנימית במאמציה למנוע שינוי אקלים גלובלי. על פי אתר החברה, קרן גולדמן זקס תרמה 114 מיליון דולר במענקים מאז 1999, עם המטרה לקדם השכלה לבני נוער ברחבי העולם.<ref></ref>

== הערות שוליים ==
NuSTAR

NuSTAR (ראשי תיבות באנגלית של Nuclear Spectroscopic Telescope Array - מערך טלסקופ ספקטרוסקופי גרעיני ידוע גם כ-Explorer 93 ו-SMEX-11) הוא טלסקופ החלל ששוגר על ידי נאס"א בשנת 2012 ונכון לנובמבר 2023 ממשיך בפעילות. הוא רגיש בתחום keV 3-79.

==משימה==
הפרויקט הוגש לנאס"א בשנת 2003 כהצעה לפרויקט במסגרת Small Explorer שהוא חלק של תוכנית אקספלורר. בנובמבר 2003 הפרויקט אושר אך מחוסר תקציב פעילות הופסקה בסוף 2006. בספטמבר 2007 הפעילות חודשה עם יעד לשיגור בשנת 2011.

בראש הפרויקט הועמד צוות של המכון הטכנולוגי של קליפורניה תוך שיתוף פעולה עם גופים נוספים לרבות סוכנות החלל האיטלקית. חברת Orbital Sciences Corporation נבחרה כקבלן ראשי של הפרויקט. הציוד האופטי נבנה במרכז טיסות החלל גודרד.

השיגור בוצע ב-21 במרץ 2012 מאתר ניסויים רייגן בעזרה משגר מדגם פגאסוס.

משקל הלוויין הוא כ-350 ק"ג והוא מצויד בפאנל סולארי שמספק 750 ו"ט. הלוויין תוכנן לעבודה של שנתיים, אך פעיל גם כיום, לאחר כ-11 שנים.

המטרה העיקרית היא חקר חורים שחורים. רגישות מכשיריו גדולה פי-100 גדולה מאלו שהותקנו בטלסקופ החלל צ'נדרה והם פועלים בתחום רחב יותר.

בשנת 2013 הלוויין ביחד עם טלסקופ החלל ניוטון ביצעו מדידות של חור שחור על-מסיבי בגלקסיה NGC 1365. בהמשך בוצע מיפוי של קסיופאה A.

בשנת 2017 חוקרים מאנגליה הובילו מחקר של הנתונים שהתקבלו והודיעו על גילוי חור שחור על-מסיבי חדש.

בשנת 2017 פורסם מאמר על חקר גרעין גלקטי פעיל שבוצע על בסיס נתונים שהתקבלו.

== קישורים חיצוניים ==

* 
* [https://www.jpl.nasa.gov/news/press_kits/NuSTARpresskit.pdf דיווח לעיתונות]
* [https://www.nustar.caltech.edu/ דף משימה באתר קלטק]
* [https://science.nasa.gov/mission/nustar דף משימה באתר קלטק]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
סם קילי

סמואל קילי (באנגלית: Samuel Keeley; נולד ב-29 בנובמבר 1990) הוא שחקן אירי.<ref name="offaly"></ref>

== ביוגרפיה ==
קילי נולד ב-29 בנובמבר 1990 בעיירה טולמור <small>(אנ')</small> במחוז אופאלי, אירלנד. בשנותיו הראשונות היה לו עניין בהקמת קריירה מוזיקלית. בזמן שלמד בבית הספר תיכון Coláiste Choilm.<ref name="birth"></ref>

בשנות ה-20 המוקדמות לחייו, הוא חילק את זמנו בין טולמור לדבלין. <ref></ref> בשנת 2016, הוא עזב את דבלין כדי להתגורר לסירוגין באיסלנד.

== קריירה ==
קריירת המשחק של קילי החלה ב-2009, כשהפרויקט הראשון שלו הגיע זמן קצר, לאחר שלמד בשנתו הראשונה בבית הספר לדרמה. מאז קילי שיתף פעולה עם מספר רב של תסריטאים, שחקנים ובמאים, וביסס את עצמו היטב בתעשיית הקולנוע והטלוויזיה.

בשנת 2022 זכה קילי בפרס האקדמיה האירית לקולנוע ולטלוויזיה בקטגוריית השחקן הטוב ביותר, על תפקידו החוזר בתור אריק ויקינג קינסלה, בסדרה עטורת הפרסים, "בן ממשיך" <small>(אנ')</small>.

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! הערות
|-
| rowspan="2" | 2011
|The Other Side of Sleep
| סיליאן
|
|-
|זה בוודאי המקום <small>(אנ')</small>
| דזמונד
|
|-
| 2012
|What Richard Did
| קונור האריס
|
|-
| 2014
|Monsters: Dark Continent
| מייקל פארקר
|
|-
| rowspan="3" | 2015
|AfterDeath
| סבסטיאן "סב"
|
|-
| משחק באש
|דייוויד
|
|-
|בלב ים <small>(אנ')</small>
| צ'ארלס רמסדל
|
|-
| rowspan="3" | 2016
|Alleycats
| ג'ייקוב "ג'ייק"
|
|-
|אנתרופואיד
|יוזף בובליק
|
|-
|מצור ג'דוטוויל
| ויליאם "ביל הצלף" רדי
|
|-
| rowspan="2" | 2017
|מייגן לוי <small>(אנ')</small>
| סלס
|
|-
|The Cured
| סנאן בראון
|
|-
| rowspan="2" | 2018
| The Ashram
| ג'יימס "ג'יימי"
|
|-
|Measure of a Man
| ג'יימס "ג'ים" סמית'
|
|-
| rowspan="2" | 2020
|Adventures of a Mathematician
| ג'ק קלקין
|
|-
|Recon
| בנג'מין "בני" ג'וינר
|
|-
| TBA
|William Tell
|באומגרטן 
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| rowspan="2" | 2010
| עברייני על
| ג'יימי
| פרק: "#2.2"
|-
| Jack Taylor
| פרנקי באקלי
|פרק: "The Pikemen"
|-
| rowspan="2" | 2012
|הבורג'ס
|נער
| פרק: "Paolo"
|-
|Little Crackers
| ג'יימס
|פרק: "Sharon Horgan's Little Cracker: The Week Before Christmas"
|-
| 2012–2013
|Raw 
| פיליפ
| תפקיד ראשי (עונות 5-4); 12 פרקים
|-
| 2019
|Dublin Murders
| דניאל מרץ
| 6 פרקים
|-
| rowspan="2" | 2020
| 68 Whiskey
| קופר רובק
| תפקיד ראשי; 10 פרקים
|-
| המשחק האנגלי
|סמולי
| תפקיד ראשי; 6 פרקים
|-
| 2021–הווה
|בן ממשיך <small>(אנ')</small>
| אריק "ויקינג" קינסלה
| תפקיד ראשי (2 עונות); 16 פרקים
|-
| 2022
|ג'ו אקזוטיק נגד קרול <small>(אנ')</small>
| ג'ון פינליי
| תפקיד ראשי; 8 פרקים<ref></ref>
|-
|2024
|The Dry
|אלכס
|תפקיד ראשי (עונה 2); 8 פרקים
|-
|TBA
|Untitled task force project
|ג'ייסון
|מיני-סדרה עתידית של HBO
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אירים
קטגוריה:אירים שנולדו ב-1990
משעל בן חמד אאל ת'אני

משעל בן חמד אאל ת'אני (בערבית: مشعل بن حمد آل ثاني) הוא שגריר קטר בארצות הברית.

== ביוגרפיה ==
משעל בעל תואר שני ביחסים בינלאומיים מאמריקן יוניברסיטי בוושינגטון די. סי..<ref name="world"></ref>

== קריירה דיפלומטית ==
משעל החל את הקריירה הדיפלומטית שלו במאי 1997 במחלקה לעניינים אירופיים ואמריקאיים במשרד החוץ של קטר שם עבד עד אוגוסט 1998. לאחר שירותו במשרד החוץ הצטרף לנציגות קטרית לאו"ם בניו יורק, שם עבד עד ספטמבר 2000. מאוקטובר 2000 עד אוקטובר 2004 שירת כחבר בנציגות הדיפלומטית של קטר בוושינגטון די.סי. ובנובמבר 2004 הפך לחבר בנציגות הדיפלומטית של קטר בבירת בלגיה, שם שימש כאיש הקשר הקטרי עם נאט"ו. לאחר שירותו כשגריר קטר בבריסל, מאוקטובר 2007 עד יולי 2011, שימש כנציג קטר באו"ם עד אוקטובר 2013. בין 2013–2016 היה שגריר קטר בצרפת. מאז 2016 משמש כשגריר קטר בארצות הברית.<ref name="wilson"></ref>

משעל נשוי ואב לשלושה ילדים.

== קישורים חיצוניים ==
* 

== הערות שוליים ==

קטגוריה:בוגרי אמריקן יוניברסיטי
קטגוריה:שגרירים בארצות הברית
קטגוריה:יחסי ארצות הברית – קטר
קטגוריה:קטרים שנולדו במאה ה-20
קרל נסיב

קרל פול נסיב (באנגלית: Carl Paul Nassib; נולד ב-12 באפריל 1993) הוא שחקן פוטבול אמריקאי מקצועי לשעבר, ששיחק בתפקיד ליינבקר חיצוני בליגת הפוטבול המקצוענית האמריקאית (NFL) במשך 7 עונות.

נסיב היה לשחקן ה-NFL הפעיל הראשון שיצא מהארון כהומו.

==ביוגרפיה==
נסיב נולד וגדל בווסט צ'סטר, פנסילבניה, למשפחה של שחקני פוטבול מצטיינים. אביו, גילברט נסיב, שיחק פוטבול באוניברסיטת דלאוור ואחיו הבכור, ראיין נסיב , שיחק פוטבול באוניברסיטת סירקיוז בתפקיד קוורטרבק ו-4 שנים ב-NFL (2013–2017). נוסף להיותו שחקן פוטבול הוא שיחק בצעירותו כדורסל והשתתף בתחרויות אתלטיקה.

=== קריירת פוטבול ===
בשנים 2011–2015 בהן למד בקולג' שיחק בקבוצת הפוטבול של אוניברסיטת המדינה של פנסילבניה (פן סטייט).

בשנת 2016 קבוצת קליבלנד בראונס בחרה אותו בסיבוב השלישי של הדראפט (). הוא חתם על חוזה בסך 3.2 מיליון דולר ל-4 עונות, עם בונוס חתימה בסך של 890 אלף דולר. הוא שיחק בקבוצה זו שתי עונות ועבר לשחק בקבוצת טמפה ביי באקנירס שגם בה שיחק שתי עונות (2018–2019). משם עבר לקבוצת לאס וגאס ריידרס שבה חתם על חוזה של 25 מיליון דולר ל-3 שנים, מהם 16.75 מיליון דולר מובטחים, אך שיחק שתי עונות (2020–2021) וחזר לשחק עונה אחרונה בטמפה ביי באקנירס בעונת 2022 במסגרת חוזה על סך 1.05 מיליון דולר עם בונוס חתימה של 152,500 דולר.

ב-6 בספטמבר 2023 הודיע על פרישה מפוטבול מקצועני.

== חיים אישיים ==
ב-21 ביוני 2021 יצא מהארון כהומו ובכך היה לשחקן ה-NFL הפעיל הראשון שיצא מהארון. באותה ההזדמנות תרם 100,000 דולר לפרויקט טרוור. הוא זכה בתמיכה ציבורית מה-NFL, מקבוצתו הריידרס, מקבוצת הקולג' שלו פן סטייט וספורטאים בעבר ובהווה. באותו היום, חולצות וחולצות טריקו עם שמו היו הנמכרות ביותר מבין כל שחקני ה-NFL. הוא נמצא בזוגיות עם השחיין האולימפי סורן דאל מדנמרק.

==קישורים חיצוניים==

* 

קטגוריה:שחקני פוטבול אמריקאים
קטגוריה:ספורטאים להט"בים אמריקאים
קטגוריה:שחקני פוטבול: קיצונים הגנתיים
קטגוריה:שחקני קליבלנד בראונס
קטגוריה:שחקני טמפה ביי באקנירס
קטגוריה:שחקני לאס וגאס ריידרס
קטגוריה:בוגרי אוניברסיטת המדינה של פנסילבניה
קטגוריה:אמריקאים שנולדו ב-1993
סיגל אלון

סיגל אלון היא סוציולוגית ישראלית, פרופסור מן המניין במחלקה לסוציולוגיה ואנתרופולוגיה וראש מכון ב.י. כהן למחקרי דעת קהל באוניברסיטת תל אביב. 

==ביוגרפיה==
סיגל אלון סיימה תואר ראשון בהצטיינות יתרה במדעי ההתנהגות באוניברסיטת בן-גוריון בנגב בשנת 1987, תואר שני בלימודי עבודה באוניברסיטת תל אביב בשנת 1991 ודוקטורט בסוציולוגיה באוניברסיטת תל אביב בשנת 1998. נושא עבודת הדוקטור שלה היה אי שויון בשוק העבודה: ההיבט של הולמות התעסוקה.

בשנת 2002 החקבלה כחברת סגל במחלקה לסוציולגיה ואנתרופולוגיה באוניברסיטת תל אביב, בשנת 2007 הועלת לדרגת מרצה בכירה, בשנת 2011 הועלתה לדרגת פרופסור חבר, ובשנת 2016 הועלתה לדרגת פרופסור מן המניין. בשנת 2017 מונתה לראש מכון ב.י. כהן למחקרי דעת קהל באוניברסיטת תל אביב, ובשנת 2022 הוענקה לה הקתדרה על שם ווינברג לריבוד חברתי ואי שוויון חברתי. 

תחומי המחקר של פרופסור אלון הם: ריבוד חברתי וניעות חברתית, סוציולוגיה של החינוך, השכלה גבוהה, עבודה ושוק עבודה, שיטות מחקר כמותיות. עבודתה מתמקדת בחשיפת הדינמיקה והתהליכים ההיסטוריים העומדים בבסיס אי-השוויון הסוציואקונומי, המגדרי, והגזעי-אתני בשוק העבודה ובהשכלה גבוהה, ובמידה בה מדיניות ציבורית מצמצמת אי-שוויון זה. הפרספקטיבה של פרופסור אלון היא רב-תחומית ומשלבת רעיונות ושיטות מחקר מסוציולוגיה, כלכלה, דמוגרפיה ופסיכולוגיה. עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.

מאמריה בעברית:
* שביעות רצון ושחיקה בקרב עובדי מערכת הבריאות: ישראל במבט השוואתי (עם אירית אדלר), דעות בעם, 20, עמ׳ 5-2 (2023) 
* השכלה גבוהה וחוסן תעסוקתי בעיתות משבר כלכלי-תעוסקתי (עם גל ליפשיץ), סוציולוגיה ישראלית, 21(2), עמ׳ 142-136 (2021)
* העדפה מתקנת והסיוע הפיננסי, והנגישות להשכלה גבוה בארצות הברית, אצל ענת מאור (עורכת), העדפה מתקנת והבטחת ייצוג בישראל, הוצאת רמות, עמ׳ 119-130 (2004) 

== קישורים חיצוניים ==
* 
* [https://social-sciences.tau.ac.il/profile/salon1 סיגל אלון], באתר החוג לסוציולוגיה ואנתרופולוגיה באוניברסיטת תל אביב.
* [https://www.youtube.com/watch?v=y2kGB97ORIU סיגל אלון, תובנות מסקר תלמייד ותלמידות מחקר בישראל]
* [https://www.youtube.com/watch?v=0pHbDLszq9I סיגל אלון, מצוינות מתודולוגית בתנאים משתנים]
* [https://www.youtube.com/watch?v=EY2kNhyoBKw סיגל אלון, אתיקה בקבלה להשכלה גבוהה]

קטגוריה:סוציולוגיות ישראליות
קטגוריה:סוציולוגים ישראלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: סוציולוגיה ואנתרופולוגיה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אורל אמנדה

אורל פלוריאן אמנדה (בצרפתית: Aurèle Florian Amenda; נולד ב-31 ביולי 2003 בביל/ביין שבשווייץ) הוא כדורגלן שווייצרי המשחק בעמדת הבלם בקבוצת איינטרכט פרנקפורט מהבונדסליגה.

== קריירת מועדונים ==
אמנדה גדל במחלקת הנוער של יאנג בויז ברן. ב-13 בפברואר 2022 ערך את הופעת הבכורה שלו בקבוצה הבוגרת של המועדון, בניצחון 3-1 על פ.צ. בזל במסגרת המחזור ה-21 בליגת העל השווייצרית לעונת . בעונת זכה עם המועדון באליפות שווייץ. ב-19 בספטמבר 2023 ערך את הופעת הבכורה שלו בליגת האלופות, בהפסד 3-1 לר.ב. לייפציג במסגרת שלב הבתים לעונת 2023/2024. בינואר 2024 נרכש אמנדה על ידי איינטרכט פרנקפורט, והושאל בחזרה ליאנג בויז ברן עד לסיום עונת 2023/24. באוגוסט 2024 עבר לאיינטרכט פרנקפורט באופן סופי. 

== קריירה בינלאומית ==
אמנדה נכלל בסגל נבחרת שווייץ עד גיל 21 לטורניר אליפות אירופה עד גיל 21 לשנת 2023, וערך שתי הופעות בטורניר.

== תארים ==
;יאנג בויז ברן
* אליפות שווייץ (1): 2022/2023
* הגביע השווייצרי (1): 2022/2023

== קישורים חיצוניים ==

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:כדורגלני יאנג בויז ברן
קטגוריה:כדורגלני איינטרכט פרנקפורט
קטגוריה:שווייצרים שנולדו ב-2003
מרווין קלר

מרוויין קלר (באנגלית: Marvin Keller; נולד ב-3 ביולי 2002 בלונדון שבאנגליה) הוא כדורגלן שווייצרי-אנגלי המשחק בעמדת השוער בקבוצת וינטרטור מליגת העל השווייצרית, בהשאלה מיאנג בויז ברן.

== קריירת מועדונים ==
קלר גדל במחלקת הנוער של גראסהופרס ציריך. ב-8 ביוני 2021 חתם בפ.צ. ויל מליגת המשנה השווייצרית. הוא ערך 50 הופעות ליגה במדי המועדון.

ב-13 בפברואר 2023 חתם ביאנג בויז ברן מליגת העל השווייצרית. ב-14 במאי ערך את הופעת הבכורה שלו במועדון, בתיקו 1-1 נגד פ.צ. ציריך במסגרת המחזור ה-33 בליגה לעונת . בסך הכל ערך שלוש הופעות ליגה בעונה זו.

ב-13 בספטמבר 2023 הושאל קלר למשך עונת לווינטרטור מליגת העל השווייצרית.

== קריירה בין-לאומית ==
קלר נכלל בסגל נבחרת שווייץ עד גיל 21 לטורניר אליפות אירופה עד גיל 21 לשנת 2023, אך לא שיחק בטורניר.

== תארים ==
;יאנג בויז ברן
* אליפות שווייץ (1): 2022/2023
* הגביע השווייצרי (1): 2022/2023

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני גראסהופרס ציריך
קטגוריה:כדורגלני פ.צ. ויל
קטגוריה:כדורגלני יאנג בויז ברן
קטגוריה:כדורגלני וינטרטור
קטגוריה:שווייצרים שנולדו ב-2002
קטגוריה:אנגלים שנולדו ב-2002
סנטי דניה

סנטיאגו דניה סאנצ'ס (בספרדית: Santiago Denia Sánchez; נולד ב-9 במרץ 1974 באלבסטה שבספרד), הידוע כסנטי (בספרדית: Santi), הוא כדורגלן עבר ספרדי ששיחק בעמדת הבלם, וכיום מאמן נבחרת ספרד עד גיל 21.

== קריירת מועדונים ==
סנטי נולד באלבסטר שבקסטיליה-לה מנצ'ה, ספרד, וגדל במחלקת הנוער של אלבסטה המקומית. בגיל 18 ערך את הופעת הבכורה שלו בלה ליגה במדי הקבוצה, ותוך זמן קצר הפך לשחקן הרכב קבוע במועדון, ששמר על מקומו בליגה העליונה באופן קבוע.

בקיץ 1995 חתם סנטי באתלטיקו מדריד, וכבר בעונתו הראשונה, בה ערך 37 הופעות בלה ליגה, זכה עם המועדון באליפות ספרד ובגביע המלך הספרדי.

לאחר ירידתה של אתלטיקו מדריד לליגה הספרדית השנייה בתום עונת 1999/2000 איבד סנטי את מקומו כשחקן הרכב קבוע בקבוצה. בתום עונת חזרה אתלטיקו מדריד ללה ליגה.

במהלך החצי הראשון של עונת 2004/2005, לאחר החתמתו של פבלו איבנייס מאלבסטה, סנטי לא ערך כלל הופעות ליגה, ובחודש ינואר 2005 הושאל לאלבסטה. בתום העונה נשרה אלבסטה לליגה הספרדית השנייה, וסנטי חתם על חוזה קבוע באלבסטה. הוא שיחק במועדון במשך שנתיים נוספות, ולאחריהן פרש מכדורגל.

== קריירה בינלאומית ==
סנטי נכלל בסגל האולימפי של ספרד לטורניר הכדורגל באולימפיאדת אטלנטה בשנת 1996.

הוא ערך שתי הופעות במדי נבחרת ספרד הבוגרת. ב-11 באוקטובר 1997 ערך את הופעת הבכורה שלו בנבחרת, כששיחק 90 דקות בניצחון 3-1 על נבחרת איי פארו במסגרת מוקדמות מונדיאל 1998 בחיחון שבספרד. ב-25 במרץ 1998 שיחק בניצחון 4-0 על נבחרת שוודיה במשחק ידידות. הוא לא נכלל בסגל הנבחרת לטורניר מונדיאל 1998.

== קריירה כמאמן ==
ב-3 בפברואר 2009 חזר סנטי לאתלטיקו מדריד, כעוזרו של המאמן החדש אבל רסינו , שהחליף את חבייר אגירה. ב-24 באוקטובר שימש כמאמן זמני במשחק נגד מיורקה, לפני מינויו של קיקה סאנצ'ס פלורס .

בהמשך שימש כמאמן נבחרת ספרד עד גיל 17, עמה זכה באליפות אירופה עד גיל 17 בשנת 2017, ונבחרת ספרד עד גיל 19, עמה זכה באליפות אירופה עד גיל 19 בשנת 2019.

ב-9 בדצמבר 2022, לאחר קידומו של לואיס דה לה פואנטה למאמן נבחרת ספרד בעקבות התפטרותו של לואיס אנריקה, מונה דניה למאמן נבחרת ספרד עד גיל 21.

== תארים ==
=== כשחקן ===
;אתלטיקו מדריד
* אליפות ספרד (1): 1995/1996
* גביע המלך הספרדי (1): 1995/1996

=== כמאמן ===
;נבחרת ספרד עד גיל 17
* אליפות אירופה עד גיל 17 (1): 2017

;נבחרת ספרד עד גיל 19
* אליפות אירופה עד גיל 19 (1): 2019

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני אלבסטה
קטגוריה:כדורגלני אתלטיקו מדריד
קטגוריה:כדורגלני נבחרת ספרד
קטגוריה:כדורגלנים באולימפיאדת אטלנטה (1996)
קטגוריה:מאמני כדורגל ספרדים
קטגוריה:מאמני אתלטיקו מדריד
קטגוריה:ספרדים שנולדו ב-1974